Република Србија

Аутономна Покрајина Војводина

Општина Бечеј

КОМИСИЈА ЗА ДОДЕЛУ

СТИПЕНДИЈА

Број: II 612-2/2015

Дана: 16.12.2015.

Б Е Ч Е Ј

На основу члана 6. Одлуке о стипендирању студената са пребивалиштем на територији општине Бечеј („Службени лист Општине Бечеј“ број 11/2012), и Закључка Општинског већа бр. III. 612-2 /2015 (157) од 14.12.2015. године, Комисија за доделу стипендија дана 16.12.2015. године расписује

К О Н К У Р С

За доделу стипендија студентима школске 2015/2016. године

I

Расписује се конкурс за доделу стипендија студентима са пребивалиштем на територији општине Бечеј за школску 2015/2016. годину.

II

Конкурс се расписује за доделу укупно 40 стипендија.

На основу извештаја Националне службе за запошљавање Филијале Нови Сад Испоставе Бечеј бр.1/2015 од 19.11.2015. године дефицитарна занимања на територији Општине Бечеј која имају предност приликом остваривања права на стипендију су: дипломирани машински инжењер, дипломирани електроинжењер, дипломирани фармацеут, дипломирани инжењер заштите на раду, професор математике и физике, професор хемије, професор биологије и технолог.

III.

Стипендију могу остварити студенти под условом:

* да су држављани Републике Србије и да имају пребивалиште на територији општине Бечеј,
* да су редовни студенти високошколских установа чији је оснивач Република Србија,
* да су редовни студенти који се финансирају из буџета Републике Србије
* да су први пут уписани у текућој школској години на годину студија првог или другог степена или да имају први пут уписан статус апсолвента
* да током студирања нису обнављали годину
* да током студија имају просечну оцену најмање 8
* да су студенти треће или четврте године основних академских студија, или прве и друге године мастер студија, или да први пут имају статус апсолвента на основним академским студијама или мастер студијама.

IV

Стипендију не остварује студент:

* који има статус апсолвента, а коме је истекао апсолвентски стаж
* који је у радном односу
* који наврши 26 година живота, односно 27 година живота, ако студије трају дуже од осам семестара
* који користи другу стипендију за коју се средства обезбеђују из буџета Републике Србије или другу стипендију која се финансира из буџета Општине Бечеј.

V

Уз захтев за доделу стипендија прилажу се следећи документи:

1. попуњени образац пријаве израђене од стране Комисије
2. оригинално уверење о уписаном семестру одговарајуће године студија са назнаком да се студент финансира из буџета
3. уверење факултета о висини просечне оцене током студија
4. уверење факултета да током студирања није обнављао годину
5. фотокопија личне карте студента, односно очитану личну карту
6. уверење за сваког члана домаћинства који се налази на редовном школовању издато од надлежне установе
7. изјава студента да није корисник друге стипендије која се финансира из буџета која се налази на самом обрасцу пријаве.

Сва уверења је потребно предати у оригиналу или овереној фотокопији.

VI

Стипендије ће се исплаћивати у износу од 8.000,00 динара у десет једнаких месечних рата, месечно најкасније до 15-ог у месецу за претходни месец и то за период октобар – јули.

VII

Kритеријуми за рангирање, начин бодовања и доношење одлуке о додели стипендија регулисани су Одлуком о стипендирању студената са пребивалиштем на територији општине Бечеј („Службени лист општине Бечеј“ број 11/2012).

VIII

Корисник стипендије закључује уговор о стипендирању са председником општине.

Уговором се регулишу међусобна права и обавезе између даваоца стипендије и корисника стипендије и исти се закључује у року од 15 дана од дана коначности решења о остваривању права на доделу стипендије.

IX

Пријаве за доделу стипендија по овом конкурсу упућују се Комисији за доделу стипендија, путем писарнице Општинске управе општине Бечеј, Трг ослобођења бр. 2 Бечеј, канцеларија број 7, шалтер 2 од 8,00-14,00 часова.

X

Рок за прибављање и достављање докумената износи 15 дана од дана објављивања на официјелном сајту општине Бечеј и на огласној табли општинске управе општине Бечеј.

Непотпуне и неблаговремене пријаве неће се узимати у обзир и исте ће бити одбачене.

Председник Комисије за доделу стипендија

Студентима школске 2015/2016 године

Едит Силађи